कास्की एन्फामा एकेडेमी
कास्की जिल्ला फुटबल संघले फुटबल एकेडेमी सञ्चालन गर्ने भएको छ । वरिष्ठ फुटबल प्रशिक्षक कृष्ण थापाले आइतबार एन्फा कास्की उपाध्यक्ष तथा एकेडेमीका संयोजक ईश्वर गुरुङलाई बल हस्तान्तरण गर्दै एकेडेमीको विधिगत शुभारम्भ भएको घोषणा गरे ।
पोखरा — कास्की जिल्ला फुटबल संघले फुटबल एकेडेमी सञ्चालन गर्ने भएको छ । वरिष्ठ फुटबल प्रशिक्षक कृष्ण थापाले आइतबार एन्फा कास्की उपाध्यक्ष तथा एकेडेमीका संयोजक ईश्वर गुरुङलाई बल हस्तान्तरण गर्दै एकेडेमीको विधिगत शुभारम्भ भएको घोषणा गरे ।थापाले पोखरा खेलकुदको केन्द्र भएकाले खेलकुदमध्ये पनि फुटबलको स्तरवृद्धिका लागि सबैको सहकार्य आवश्यक रहेको बताए ।एकेडेमीमा शम्भु केसी, राजेन्द्र तामाङ, किरण श्रेष्ठ, प्रह्लाद हिराचन र विष्णु गुरुङ प्रशिक्षक छन् । एकेडेमीले १० देखि १८ वर्ष उमेर समूहका प्रशिक्षार्थीलाई तालिम दिने संयोजक ईश्वर गुरुङले बताए । पहिलो दिन आइतबार ३० जना प्रशिक्षार्थी सहभागी भएका थिए ।